Document ID: 32015R0534

EUROPOS CENTRINIO BANKO REGLAMENTAS (ES) 2015/534
2015 m. kovo 17 d.
dėl priežiūros finansinės informacijos teikimo (ECB/2015/13)
EUROPOS CENTRINIO BANKO VALDANČIOJI TARYBA,
atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 1 dalį, 4 straipsnio 3 dalį, 6 straipsnio 2 dalį, 6 straipsnio 5 dalies d punktą ir 10 straipsnį,
atsižvelgdama į 2014 m. balandžio 16 d. Europos Centrinio Banko reglamentą (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17)) (2), ypač į jo 21 straipsnio 1 dalį, 140 straipsnį ir 141 straipsnio 1 dalį,
kadangi:
(1)
kredito įstaigoms taikomi atskaitomybės reikalavimai, nustatyti Europos Parlamento ir Tarybos reglamente (ES) Nr. 575/2013 (3) (taip pat toliau - KPR) ir Komisijos įgyvendinimo reglamente (ES) Nr. 680/2014 (4). ECB renka teikiamą informaciją pagal Sprendimą ECB/2014/29 (5). Šiuo reglamentu papildomas Sprendimas ECB/2014/29 patikslinant reikalavimus dėl priežiūros finansinės informacijos teikimo;
(2)
Įgyvendinimo reglamentu (ES) Nr. 680/2014 visoms įstaigoms, kurioms taikomas Reglamentas (ES) Nr. 575/2013, nustatyti vienodi reikalavimai, susiję su Įgyvendinimo reglamento (ES) Nr. 680/2014 1 straipsnyje nurodytų konkrečių sričių priežiūros ataskaitų teikimu kompetentingoms institucijoms. Viena iš šių sričių yra konsoliduota finansinė informacija. Pagal Reglamento (ES) Nr. 575/2013 99 straipsnio 2 dalį konsoliduotą priežiūros finansinę informaciją privalo teikti kredito įstaigos, kurios savo konsoliduotas ataskaitas rengia laikydamosi tarptautinių apskaitos standartų, priimtų laikantis to Europos Parlamento ir Tarybos reglamento (EB) Nr. 1606/2002 6 straipsnio 2 dalyje nustatytos tvarkos (6). Nacionalinių kompetentingų institucijų (NKI) ECB teikiama pagal Įgyvendinimo reglamentą (ES) Nr. 680/2014 privaloma priežiūros finansinė informacija ir svarbių, ir mažiau svarbių prižiūrimų subjektų atžvilgiu šiuo metu teikiama pagal Sprendimą ECB/2014/29; tai turėtų vykti ir toliau, kadangi tai nepatenka į šio reglamento taikymo sritį;
(3)
naudojimasis teise reikalauti, kad kredito įstaigos priežiūros informacijos teikimui pagal Reglamento (ES) Nr. 575/2013 24 straipsnio 2 dalį taikytų tarptautinius apskaitos standartus pagal Reglamentą (EB) Nr. 1606/2002, nepatenka į šio reglamento taikymo sritį. Atsižvelgiant į Reglamento (ES) Nr. 468/2014 (ECB/2014/17) 150 straipsnį, ankstesni NKI sprendimai dėl naudojimosi ar nesinaudojimo šia teise neturėtų būti keičiami;
(4)
pagal Reglamento (ES) Nr. 575/2013 99 straipsnio 3 dalį, tam, kad kredito įstaigos, kurios priežiūros informacijos teikimui pagal Reglamento (ES) Nr. 575/2013 24 straipsnio 2 dalį taiko tarptautinius apskaitos standartus pagal Reglamentą (EB) Nr. 1606/2002, galėtų teikti konsoliduotą priežiūros finansinę informaciją, reikalingas kompetentingos institucijos sprendimas išplėsti tokį duomenų teikimą. ECB taip pat turėtų priimti sprendimą išplėsti reikalavimą teikti priežiūros finansinę informaciją svarbioms prižiūrimoms grupėms, taikančioms Reglamentą (EB) Nr. 1606/2002 priežiūros informacijos teikimui pagal Reglamento (ES) Nr. 575/2013 24 straipsnio 2 dalį;
(5)
pagal Reglamento (ES) Nr. 575/2013 99 straipsnio 6 dalį, tam, kad kredito įstaigos, kurios taiko nacionalinius apskaitos standartus pagal Tarybos direktyvą 86/635/EEB (7), galėtų teikti konsoliduotą priežiūros finansinę informaciją, reikalingas išankstinis kompetentingos institucijos sprendimas išplėsti tokį duomenų teikimą. ECB taip pat turėtų priimti sprendimą taikyti reikalavimą teikti priežiūros finansinę informaciją svarbioms prižiūrimoms grupėms, taikančioms Direktyva 86/635/EEB pagrįstas nacionalines apskaitos sistemas. Remiantis Reglamento (ES) Nr. 575/2013 99 straipsnio 6 dalimi buvo pasikonsultuota su Europos bankininkystės institucija;
(6)
Įgyvendinimo reglamentu (ES) Nr. 680/2014 nustatyti vienodi reikalavimai priežiūros duomenų teikimui to reglamento taikymo srityje. Pagal Reglamento (ES) Nr. 575/2013 99 straipsnio 5 ir 6 dalis, Įgyvendinimo reglamentas (ES) Nr. 680/2014 taikomas tik konsoliduotai priežiūros finansinei informacijai. Individualus priežiūros finansinės informacijos teikimas nepatenka į to reglamento taikymo sritį; todėl kompetentingos institucijos gali nustatyti reikalavimus individualiam priežiūros finansinės informacijos teikimui. Atsižvelgiant į būtinybę turėti palyginamą finansinę informaciją, susijusią su svarbiais ir mažiau svarbiais prižiūrimais subjektais, šiuo reglamentu turėtų būti nustatyta priežiūros finansinė informacija, kurią NKI-joms turėtų individualiai teikti svarbūs ir mažiau svarbūs prižiūrimi subjektai. Po to NKI turėtų teikti tą informaciją ECB pagal Reglamento (ES) Nr. 468/2014 (ECB/2014/17) 140 straipsnio 3 dalį;
(7)
vadovaujantis Europos Parlamento ir Tarybos direktyvos 2013/36/ES (8) 40 straipsniu, priimančiųjų valstybių narių kompetentingos institucijos gali reikalauti, kad visos kredito įstaigos, turinčios filialų jų teritorijose, joms periodiškai teiktų informaciją apie savo veiklą tose priimančiosiose valstybėse narėse. Vadovaujantis Reglamento (ES) Nr. 468/2014 (ECB/2014/17) 2 straipsnio 20 dalimi, prižiūrimi subjektai yra filialai, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje. Atsižvelgiant į būtinybę turėti palyginamą finansinę informaciją, susijusią su svarbiais prižiūrimais subjektais, šiuo reglamentu turėtų būti nustatyta informacija, kurią NKI-joms turėtų teikti filialai, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje. Po to NKI turėtų teikti tą informaciją ECB pagal Reglamento (ES) Nr. 468/2014 (ECB/2014/17) 140 straipsnio 3 dalį;
(8)
Reglamento (ES) Nr. 1024/2013 6 straipsnio 4 dalyje nustatyta, kad ECB turi kredito įstaigų, finansų kontroliuojančiųjų bendrovių ar mišrią veiklą vykdančių finansų kontroliuojančiųjų bendrovių ar kredito įstaigų, įsteigtų nedalyvaujančiose valstybėse narėse, filialų, įsteigtų dalyvaujančiose valstybėse narėse, priežiūros įgaliojimus. Todėl filialai, kuriuos dalyvaujančioje valstybėje narėje įsteigia trečiosios šalies kredito įstaiga, nepatenka į ECB suteiktus priežiūros uždavinius. Šiems filialams neturėtų būti taikomi šiame reglamente nustatyti atskaitomybės reikalavimai. Be to, šie atskaitomybės reikalavimai neturėtų būti taikomi filialams, kuriuos dalyvaujančioje valstybėje narėje įsteigia kredito įstaiga iš kitos dalyvaujančios valstybės narės, nes šiuos reikalavimus siekiama taikyti prižiūrimo subjekto, kuris įsteigė filialą, lygmeniu;
(9)
šiame reglamente nustatytais reikalavimais, taikomais svarbiems ir mažiau svarbiems prižiūrimiems subjektams, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, turėtų būti siekiama užtikrinti, kad tie prižiūrimi subjektai teiktų NKI bendrą būtinąjį informacijos rinkinį, o ne nustatyti vienodus atskaitomybės reikalavimus. NKI gali rinkti reikalingą būtinąją informaciją, kuri būtų platesnės atskaitomybės sistemos dalis, kurią jos nustato pagal atitinkamą Sąjungos ar nacionalinę teisę ir kuri taip pat naudojama ne tik priežiūros, bet ir kitiems, pavyzdžiui, statistikos tikslams;
(10)
tam, kad ECB galėtų vykdyti savo uždavinius, būtina gauti finansinę informaciją iš mažiau svarbių prižiūrimų grupių, išskyrus tas, kurios rengia savo konsoliduotas ataskaitas pagal tarptautinius apskaitos standartus, priimtus pagal Reglamento (EB) Nr. 1606/2002 6 straipsnio 2 dalį. Todėl šiuo reglamentu turėtų būti nustatyta priežiūros finansinė informacija, kurią tokios grupės turi teikti NKI. Konkrečiai, turėtų būti nustatytos atitinkamos informacijos teikimo formos, dažnumas, ataskaitinės datos, pateikimo laikotarpiai ir terminai. Šiais reikalavimais turėtų būti siekiama užtikrinti, kad tokios prižiūrimos grupės teiktų bendrą būtinąjį informacijos rinkinį NKI, o ne nustatyti vienodus atskaitomybės reikalavimus;
(11)
pagal Reglamento (ES) Nr. 1024/2013 6 straipsnio 2 dalį ir Reglamento (ES) Nr. 468/2014 (ECB/2014/17) 21 straipsnį ECB ir NKI privalo keistis informacija. Nepažeidžiant ECB teisės tiesiogiai gauti kredito įstaigų pateiktą informaciją arba turėti galimybę nuolat tiesiogiai susipažinti su ta informacija, NKI turėtų konkrečiai pateikti ECB visą informaciją, reikalingą Reglamentu (ES) Nr. 1024/2013 ECB suteiktiems uždaviniams vykdyti;
(12)
pagal Įgyvendinimo reglamento (ES) Nr. 680/2014 2 straipsnio 3 dalį, įstaigoms gali būti leidžiama konsoliduotą priežiūros finansinę informaciją teikti atsižvelgiant į finansinius metus, kurie nesutampa su kalendoriniais metais. Šiuo reglamentu taip pat turėtų būti leista teikti šią informaciją atsižvelgiant į finansinius metus, kurie nesutampa su kalendoriniais metais;
(13)
dėl šio reglamento ECB surengė viešas konsultacijas ir išanalizavo galimas išlaidas bei naudą,
PRIĖMĖ ŠĮ REGLAMENTĄ:
I ANTRAŠTINĖ DALIS
DALYKAS IR APIBRĖŽTYS
1 straipsnis
Dalykas
1. Šiame reglamente nustatomi reikalavimai, taikomi priežiūros finansinei informacijai, kurią NKI-joms privalo teikti:
a)
svarbios prižiūrimos grupės, kurios priežiūros informacijos teikimui pagal Reglamento (EB) Nr. 575/2013 24 straipsnio 2 dalį taiko tarptautinius apskaitos standartus pagal Reglamentą (EB) Nr. 1606/2002, įskaitant jų pogrupius;
b)
svarbios prižiūrimos grupės, išskyrus nurodytas a punkte, kurioms taikomos Direktyva 86/635/EEB pagrįstos nacionalinės apskaitos sistemos, įskaitant jų pogrupius;
c)
svarbūs prižiūrimi subjektai, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje;
d)
svarbios prižiūrimos grupės - dėl patronuojamųjų įmonių, įsteigtų nedalyvaujančioje valstybėje narėje ar trečiojoje šalyje;
e)
mažiau svarbios prižiūrimos grupės, kurios priežiūros informacijos teikimui pagal Reglamento (ES) Nr. 575/2013 24 straipsnio 2 dalį taiko tarptautinius apskaitos standartus pagal Reglamentą (EB) Nr. 1606/2002, įskaitant jų pogrupius;
f)
mažiau svarbios prižiūrimos grupės, išskyrus nurodytas e punkte, kurioms taikomos Direktyva 86/635/EEB pagrįstos nacionalinės apskaitos sistemos, įskaitant jų pogrupius;
g)
mažiau svarbūs prižiūrimi subjektai, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje.
2. 7 ir 14 straipsniams taikoma išimtis - prižiūrimi subjektai, kurie buvo individualiai atleisti nuo prudencinių reikalavimų taikymo pagal Reglamento (ES) Nr. 575/2013 7 arba 10 straipsnį, neprivalo teikti priežiūros finansinės informacijos pagal šį reglamentą.
3. Jei kompetentingos institucijos, įskaitant ECB, reikalauja, kad įstaigų vykdytų įsipareigojimus, nustatytus Reglamento (ES) Nr. 575/2013 antroje - ketvirtoje ir šeštoje - aštuntoje dalyse ir Direktyvos 2013/36/ES VII antraštinėje dalyje konsoliduojant pogrupio lygmeniu pagal Reglamento (ES) Nr. 575/2013 11 straipsnio 5 dalį, tos įstaigos privalo vykdyti šiame reglamente nustatytus reikalavimus konsoliduojant pogrupio lygmeniu.
4. NKI ir (arba) nacionaliniai centriniai bankai gali naudoti pagal šį reglamentą surinktus duomenis bet kuriems kitiems uždaviniams.
5. Šis reglamentas nedaro įtakos apskaitos standartams, kuriuos prižiūrimos grupės ir subjektai taiko savo konsoliduotose ataskaitose ar metinėse ataskaitose, ir nekeičia apskaitos standartų, taikomų priežiūros informacijos teikimui. Kadangi prižiūrimos grupės ir subjektai taiko skirtingus apskaitos standartus, reikėtų pateikti tik informaciją, susijusią su vertinimo taisyklėmis, įskaitant kredito rizikos nuostolių vertinimo metodus, numatytus atitinkamuose apskaitos standartuose ir kuriuos faktiškai taiko atitinkama prižiūrima grupė ar subjektas. Tuo tikslu prižiūrimoms grupėms ir subjektams, kurie taiko Direktyva 86/635/EEB pagrįstas nacionalines apskaitos sistemas, pateikiamos specialios informacijos teikimo formos. Tų formų duomenų vienetų, kurie atitinkamiems prižiūrimiems subjektams netaikomi, teikti neprivaloma.
6. Filialai, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, gali teikti pagal šį reglamentą reikalaujamą informaciją atitinkamai NKI per juos įsteigusią kredito įstaigą.
2 straipsnis
Apibrėžtys
Šiame reglamente taikomos Reglamente (ES) Nr. 468/2014 (ECB/2014/17) nurodytos terminų apibrėžtys, išskyrus atvejus, kai numatyta kitaip, kartu su šiomis apibrėžtimis:
(1) TAS ir TFAS- „tarptautiniai apskaitos standartai“ ir „tarptautiniai finansų apskaitos standartai“, kaip nurodyta Reglamento (EB) Nr. 1606/2002 2 straipsnyje;
(2) patronuojamoji įmonė- patronuojamoji įmonė, kaip apibrėžta Reglamento (ES) Nr. 575/2013 4 straipsnio 1 dalies 16 punkte, kuri yra kredito įstaiga pagal Reglamento (ES) Nr. 575/2013 4 straipsnio 1 dalies 1 punktą;
(3) pogrupis- grupė, kurios patronuojančioji įmonė pati nėra kitos toje pačioje dalyvaujančioje valstybėje narėje veiklos leidimą gavusios įstaigos arba toje pačioje dalyvaujančioje valstybėje narėje įsteigtos finansų kontroliuojančiosios bendrovės ar mišrios finansų kontroliuojančiosios bendrovės patronuojamoji įmonė;
(4) konsoliduojant- kaip apibrėžta Reglamento (ES) Nr. 575/2013 4 straipsnio 1 dalies 48 punkte;
(5) konsoliduojant pogrupio lygmeniu- kaip apibrėžta Reglamento (ES) Nr. 575/2013 4 straipsnio 1 dalies 49 punkte.
3 straipsnis
Prižiūrimo subjekto ar prižiūrimos grupės padėties pasikeitimas
1. Taikant šį reglamentą, prižiūrimas subjektas ar prižiūrima grupė priskiriami svarbiems praėjus 18 mėnesių nuo pranešimo apie Reglamento (ES) 468/2014 (ECB/2014/17) 45 straipsnio 1 dalyje nurodytą sprendimą. Toks subjektas ar grupė teikia informaciją pagal šio reglamento II antraštinę dalį kaip svarbus prižiūrimas subjektas ar svarbi prižiūrima grupe nuo pirmos ataskaitinės datos, einančios nuo tokio subjekto ar grupės priskyrimo svarbiems.
2. Taikant šį reglamentą, prižiūrimas subjektas ar prižiūrima grupė priskiriami mažiau svarbiems nuo pranešimo apie Reglamento (ES) 468/2014 (ECB/2014/17) 46 straipsnio 1 dalyje nurodytą sprendimą. Po to toks subjektas ar grupė informaciją teikti pradeda pagal šio reglamento III antraštinę dalį.
II ANTRAŠTINĖ DALIS
SVARBIOS PRIŽIŪRIMOS GRUPĖS IR SUBJEKTAI
I SKYRIUS
Svarbios prižiūrimos grupės
4 straipsnis
Svarbių prižiūrimų grupių, kurios taiko TFAS priežiūros informacijos teikimui pagal Reglamento (ES) Nr. 575/2013 24 straipsnio 2 dalį, konsoliduotos informacijos teikimo forma ir dažnumas, ataskaitinės datos ir pateikimo datos
Pagal Reglamento (ES) Nr. 575/2013 99 straipsnio 3 dalį, svarbios prižiūrimos grupės, kurios, teikdamos priežiūros informaciją pagal Reglamento (ES) Nr. 575/2013 24 straipsnio 2 dalį, taiko TFAS pagal Reglamentą (EB) Nr. 1606/2002, teikia konsoliduotą priežiūros finansinę informaciją, kaip nustatyta Įgyvendinimo reglamento (ES) Nr. 680/2014 2, 3 ir 10 straipsniuose. Jų pogrupiai, kurie, teikdami priežiūros informaciją, taiko TFAS pagal Reglamentą (EB) Nr. 1606/2002, taip pat teikia konsoliduotą priežiūros finansinę informaciją, kaip nustatyta Įgyvendinimo reglamento (ES) Nr. 680/2014 2, 3 ir 10 straipsniuose.
5 straipsnis
Svarbių prižiūrimų grupių, kurios taiko Direktyva 86/635/EEB pagrįstas nacionalines apskaitos sistemas, konsoliduoto informacijos teikimo forma ir dažnumas, ataskaitinės datos ir pateikimo datos
Pagal Reglamento (ES) Nr. 575/2013 99 straipsnio 6 dalį, svarbios prižiūrimos grupės, išskyrus nurodytas 4 straipsnyje, kurioms taikomos Direktyva 86/635/EEB pagrįstos nacionalinės apskaitos sistemos, įskaitant jų pogrupius, teikia konsoliduotą priežiūros finansinę informaciją, kaip nustatyta Įgyvendinimo reglamento (ES) Nr. 680/2014 2, 3 ir 11 straipsniuose.
II SKYRIUS
Svarbūs prižiūrimi subjektai
6 straipsnis
Subjektų, nepriklausančių svarbiai prižiūrimai grupei, individualaus informacijos teikimo forma ir dažnumas
1. Svarbūs prižiūrimi subjektai, nepriklausantys svarbiai prižiūrimai grupei, taikančiai TFAS pagal Reglamentą (EB) Nr. 1606/2002, dėl to, kad jie rengia savo metines ataskaitas pagal jame nurodytus apskaitos standartus, arba dėl to, kad jie juos taiko priežiūros informacijos teikimui pagal Reglamento (ES) Nr. 575/2013 24 straipsnio 2 dalį, individualiai teikia priežiūros finansinę informaciją atitinkamai NKI. Tai taikoma ir filialams, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje.
2. 1 dalyje nurodytai priežiūros finansinei informacijai priskiriama Įgyvendinimo reglamento (ES) Nr. 680/2014 9 straipsnyje nurodyta informacija; ji teikiama tame straipsnyje nurodytu dažnumu.
3. Svarbūs prižiūrimi subjektai, išskyrus nurodytus 1 dalyje, nepriklausantys svarbiai prižiūrimai grupei ir kuriems taikomos Direktyva 86/635/EEB pagrįstos nacionalinės apskaitos sistemos, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, teikia priežiūros finansinę informaciją atitinkamai NKI.
4. 3 dalyje nurodytai priežiūros finansinei informacijai priskiriama Įgyvendinimo reglamento (ES) Nr. 680/2014 11 straipsnyje nurodyta informacija; ji teikiama tame straipsnyje nurodytu dažnumu.
5. 2 ir 4 dalyse nurodytai informacijai priskiriama tik informacija, susijusi su:
a)
prižiūrimo subjekto pagal taikomus apskaitos standartus pripažįstamu turtu, įsipareigojimais, nuosavybe, pajamomis ir išlaidomis;
b)
nebalansinėmis pozicijomis ir veikla, kurią vykdo prižiūrimas subjektas;
c)
sandoriais, išskyrus nurodytus a ir b punktuose, kuriuos atlieka prižiūrimas subjektas;
d)
vertinimo taisyklėmis, įskaitant kredito rizikos nuostolių įvertinimo metodus, kurios galioja pagal taikomus apskaitos standartus ir kurias iš tiesų taiko prižiūrimas subjektas.
6. NKI gali rinkti 2 ir 4 dalyse nurodytą ECB teiktiną informaciją kaip dalį platesnės nacionalinės informacijos teikimo sistemos, kuri pagal atitinkamą Sąjungos ar nacionalinę teisę apima papildomą priežiūros finansinę informaciją ir kuri taip pat naudojama ne tik priežiūros, bet ir kitiems, pavyzdžiui, statistikos tikslams.
7 straipsnis
Subjektų, priklausančių svarbiai prižiūrimai grupei, individualaus informacijos teikimo forma ir dažnumas
1. Svarbūs prižiūrimi subjektai, taikantys TFAS pagal Reglamentą (EB) Nr. 1606/2002 dėl to, kad jie rengia savo metines ataskaitas pagal jame nurodytus apskaitos standartus ar dėl to, kad jie taiko TFAS teikdami priežiūros informaciją pagal Reglamento (ES) Nr. 575/2013 24 straipsnio 2 dalį, ir priklausantys svarbiai prižiūrimai grupei, individualiai teikia priežiūros finansinę informaciją atitinkamai NKI. Tokie subjektai teikia priežiūros finansinę informaciją Įgyvendinimo reglamento (ES) Nr. 680/2014 9 straipsnyje nurodytu dažnumu; ją sudaro I priede nurodyta bendra būtinoji informacija.
2. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 III priede. NKI iš anksto praneša ECB apie visas tokias papildomas formas, kurias jos ketina perduoti.
3. Svarbūs prižiūrimi subjektai, išskyrus nurodytus 1 dalyje, kuriems taikomos Direktyva 86/635/EEB pagrįstos nacionalinės apskaitos sistemos ir kurie priklauso svarbiai prižiūrimai grupei, teikia priežiūros finansinę informaciją atitinkamai NKI.
4. 3 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 11 straipsnyje nurodytu dažnumu; ją sudaro I priede nurodyta bendra būtinoji informacija.
5. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 IV priede. NKI iš anksto praneša ECB apie visas tokias papildomas formas, kurias jos ketina perduoti.
6. 1, 2, 4 ir 5 dalyse nurodyta informacija teikiama kaip numatyta šio reglamento 6 straipsnio 5 dalyje.
7. NKI gali rinkti 1, 2, 4 ir 5 dalyse nurodytą ECB teiktiną informaciją kaip dalį platesnės nacionalinės informacijos teikimo sistemos, kuri pagal atitinkamą Sąjungos ar nacionalinę teisę apima papildomą priežiūros finansinę informaciją ir kuri taip pat naudojama ne tik priežiūros, bet ir kitiems, pavyzdžiui, statistikos tikslams.
8 straipsnis
Svarbių prižiūrimų subjektų ataskaitinės datos ir pateikimo datos
1. 6 ir 7 straipsniuose nurodytos informacijos, susijusios su svarbiais prižiūrimais subjektais, ataskaitinės datos:
a)
ketvirčio ataskaitos: kovo 31 d., birželio 30 d., rugsėjo 30 d. ir gruodžio 31 d.;
b)
pusmečio ataskaitos: birželio 30 d. ir gruodžio 31 d.;
c)
metinės ataskaitos: gruodžio 31 d.
2. Laikotarpio informacija pateikiama kumuliatyviai nuo pirmos kalendorinių metų dienos iki ataskaitinės datos.
3. 1 ir 2 dalims taikoma išimtis - jei svarbiems prižiūrimiems subjektams leidžiama rengti savo metines ataskaitas atsižvelgiant į finansinius metus, kurie nesutampa su kalendoriniais metais, NKI gali pakoreguoti ataskaitines datas iki finansinių metų pabaigos. Pakoreguotos ataskaitinės datos yra trys, šeši, devyni ir 12 mėnesių nuo finansinių metų pradžios. Laikotarpio informacija pateikiama kumuliatyviai nuo pirmos finansinių metų dienos iki ataskaitinės datos.
4. NKI pateikia ECB 6 ir 7 straipsniuose nurodytą informaciją, susijusią su svarbiais prižiūrimais subjektais, iki darbo dienos pabaigos šiomis pateikimo datomis:
a)
dėl svarbių prižiūrimų subjektų, nepriklausančių svarbiai prižiūrimai grupei - 40-ą darbo dieną po atitinkamos ataskaitinės datos;
b)
dėl svarbių prižiūrimų subjektų, priklausančių svarbiai prižiūrimai grupei - 55-ą darbo dieną po atitinkamos ataskaitinės datos.
5. NKI sprendžia, kada prižiūrimi subjektai privalo pateikti priežiūros finansinę informaciją, kad NKI galėtų laikytis šių terminų.
III SKYRIUS
Svarbių prižiūrimų grupių teikiama informacija apie patronuojamąsias įmones, įsteigtas nedalyvaujančioje valstybėje narėje arba trečiojoje šalyje
9 straipsnis
Svarbių prižiūrimų grupių informacijos apie patronuojamąsias įmones, įsteigtas nedalyvaujančioje valstybėje narėje ar trečiojoje šalyje, teikimo forma ir dažnumas
1. Patronuojančiosios įstaigos dalyvaujančioje valstybėje narėje ir įstaigos, kurias kontroliuoja patronuojančioji finansų kontroliuojančioji bendrovė ar patronuojančioji mišri finansų kontroliuojančioji bendrovė dalyvaujančioje valstybėje narėje užtikrina, kad priežiūros finansinė informacija, susijusi su patronuojamosiomis įmonėmis, įsteigtomis nedalyvaujančioje valstybėje narėje ar trečiojoje šalyje būtų individualiai teikiama atitinkamoms NKI taip:
a)
svarbių prižiūrimų grupių, kurios taiko TFAS pagal Reglamentą (EB) Nr. 1606/2002 dėl to, kad jos rengia savo metines ataskaitas pagal jame nurodytus apskaitos standartus ar dėl to, kad jos taiko TFAS teikdamos priežiūros informaciją pagal Reglamento (ES) Nr. 575/2013 24 straipsnio 2 dalį aukščiausiu konsolidavimo lygiu dalyvaujančioje valstybėje narėje, priežiūros finansinė informacija apima II priedo 1 dalyje nurodytą informaciją ir teikiama Įgyvendinimo reglamento (ES) Nr. 680/2014 9 straipsnyje nustatytu dažnumu;
b)
svarbių prižiūrimų grupių, išskyrus pirmiau nurodytus, kurioms taikomos Direktyva 86/635/EEB pagrįstos nacionalinės apskaitos sistemos aukščiausiu konsolidavimo lygiu dalyvaujančioje valstybėje narėje, priežiūros finansinė informacija apima II priedo 2 dalyje nurodytą informaciją ir teikiama Įgyvendinimo reglamento (ES) Nr. 680/2014 11 straipsnyje nustatytu dažnumu.
2. 1 daliai taikoma išimtis - toje dalyje nurodytos patronuojančiosios įmonės neprivalo teikti finansinės informacijos, susijusios su patronuojamomis įmonėmis, kurių bendra turto vertė yra 3 mlrd. eurų ar mažiau. Tuo tikslu bendra turto vertė nustatoma pagal kriterijus, nustatytus Įgyvendinimo reglamento (ES) Nr. 468/2014 (ECB/2014/17) IV dalies 3 antraštinėje dalyje.
3. Kai pagal Reglamento (ES) Nr. 468/2014 (ECB/2014/17) IV dalies 2 antraštinės dalies 3 skyrių atnaujinus prižiūrimų subjektų sąrašą paaiškėja, kad bendra patronuojamosios įmonės turto vertė viršija 3 mlrd. eurų, patronuojamoji įmonė įtraukiama į informaciją, pagal 3 dalį teikiamą pirmą ataskaitinę datą, praėjus 18 mėnesių po atnaujinto prižiūrimų subjektų sąrašo paskelbimo. Kai po tokio atnaujinimo paaiškėja, kad bendra patronuojamosios įmonės turto vertė yra 3 mlrd. eurų arba mažiau, patronuojančioji įmonė pradeda teikti informaciją pagal 2 dalį pirmą ataskaitinę datą, einančią po atnaujinto prižiūrimų subjektų sąrašo paskelbimo.
10 straipsnis
Svarbių prižiūrimų grupių informacijos apie patronuojamąsias įmones, įsteigtas nedalyvaujančioje valstybėje narėje ar trečiojoje šalyje, ataskaitinės datos ir pateikimo datos
1. 9 straipsnyje nurodyta informacija renkama tomis pačiomis ataskaitinėmis datomis, kaip ir priežiūros finansinė informacija, susijusi su svarbia prižiūrima grupe. Laikotarpio informacija pateikiama kumuliatyviai nuo pirmos finansinių metų, kuriais teikiama finansinė informacija, dienos iki ataskaitinės datos.
2. NKI pateikia ECB 9 straipsnyje nurodytą informaciją, susijusią su patronuojamosiomis įmonėmis, įsteigtomis nedalyvaujančioje valstybėje narėje ar trečiojoje šalyje, iki darbo dienos pabaigos 55-ą darbo dieną po atitinkamos ataskaitinės datos.
3. NKI sprendžia, kada prižiūrimi subjektai privalo pateikti priežiūros finansinę informaciją, kad NKI galėtų laikytis šio termino.
III ANTRAŠTINĖ DALIS
MAŽIAU SVARBIOS PRIŽIŪRIMOS GRUPĖS IR SUBJEKTAI
I SKYRIUS
Mažiau svarbios prižiūrimos grupės
11 straipsnis
Mažiau svarbių prižiūrimų grupių konsoliduoto informacijos teikimo forma ir dažnumas
1. Mažiau svarbios prižiūrimos grupės, priežiūros informacijos teikimui pagal Reglamento (ES) Nr. 575/2013 24 straipsnio 2 dalį taikančios TFAS pagal Reglamentą (EB) Nr. 1606/2002, įskaitant jų pogrupius, teikia konsoliduotą priežiūros finansinę informaciją atitinkamai NKI.
2. 1 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 9 straipsnyje nurodytu dažnumu; ją sudaro I priedo 1 dalyje nurodyta bendra būtinoji informacija.
3. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 III priede. NKI iš anksto praneša ECB apie visas tokias papildomas formas, kurias jos ketina perduoti.
4. Mažiau svarbios prižiūrimos grupės, išskyrus nurodytas 1 dalyje, kurioms taikomos Direktyva 86/635/EEB pagrįstos nacionalinės apskaitos sistemos, teikia priežiūros finansinę informaciją atitinkamai NKI. Tokia priežiūros finansinė informacija teikiama Įgyvendinimo reglamento (ES) Nr. 680/2014 11 straipsnyje nurodytu dažnumu; ją sudaro I priedo 2 dalyje nurodyta bendra būtinoji informacija.
5. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 IV priede. NKI iš anksto praneša ECB apie visas tokias papildomas formas, kurias jos ketina perduoti.
6. 4-5 dalims taikoma išimtis - priežiūros finansinė informacija, susijusi su mažiau svarbiomis prižiūrimomis grupėmis, kurių bendra turto vertė yra 3 mlrd. eurų ar mažiau, apima III priede nustatytą informaciją (bendra būtinoji informacija), o ne šio straipsnio 4 dalyje nustatytą informaciją. Tuo tikslu bendra prižiūrimų grupių turto vertė - tai vertė, naudojama nustatyti, ar prižiūrimas subjektas yra svarbus, atsižvelgiant į jo dydį pagal Reglamento (ES) Nr. 468/2014 (ECB/2014/17) IV dalies III antraštinę dalį.
7. Kai pagal Reglamento (ES) Nr. 468/2014 (ECB/2014/17) IV dalies II antraštinės dalies 3 skyrių atnaujinus prižiūrimų subjektų sąrašą paaiškėja, kad bendra mažiau svarbios prižiūrimos grupės turto vertė viršija 3 mlrd. eurų, ta grupė pradeda teikti informaciją pagal 4 ir 5 dalis pirmą ataskaitinę datą, praėjus 18 mėnesių po atnaujinto prižiūrimų subjektų sąrašo paskelbimo. Kai po tokio atnaujinimo paaiškėja, kad bendra mažiau svarbios prižiūrimos grupės turto vertė yra 3 mlrd. eurų arba mažiau, ta grupė pradeda teikti informaciją pagal 6 dalį pirmą ataskaitinę datą, einančią po atnaujinto prižiūrimų subjektų sąrašo paskelbimo.
8. 2, 3, 4, 5 ir 6 dalyse nurodyta informacija teikiama kaip numatyta šio reglamento 6 straipsnio 5 dalyje.
9. NKI gali rinkti 2, 3, 4, 5 ir 6 dalyse nurodytą ECB teiktiną informaciją kaip dalį platesnės nacionalinės informacijos teikimo sistemos, kuri pagal atitinkamą Sąjungos ar nacionalinę teisę apima papildomą priežiūros finansinę informaciją ir kuri taip pat naudojama ne tik priežiūros, bet ir kitiems, pavyzdžiui, statistikos tikslams.
12 straipsnis
Mažiau svarbių prižiūrimų grupių ataskaitinės datos ir pateikimo datos
1. 11 straipsnyje nurodytos informacijos, susijusios su svarbiomis prižiūrimomis grupėmis, ataskaitinės datos:
a)
ketvirčio ataskaitos: kovo 31 d., birželio 30 d., rugsėjo 30 d. ir gruodžio 31 d.;
b)
pusmečio ataskaitos: birželio 30 d. ir gruodžio 31 d.;
c)
metinės ataskaitos: gruodžio 31 d.
2. Laikotarpio informacija pateikiama kumuliatyviai nuo pirmos kalendorinių metų dienos iki ataskaitinės datos.
3. 1 ir 2 dalims taikoma išimtis - jei mažiau svarbioms prižiūrimoms grupėms NKI leidžia teikti savo priežiūros finansinę informaciją atsižvelgiant į finansinius metus, kurie nesutampa su kalendoriniais metais, NKI gali pakoreguoti ataskaitines datas iki finansinių metų pabaigos. Pakoreguotos ataskaitinės datos yra trys, šeši, devyni ir 12 mėnesių nuo finansinių metų pradžios. Laikotarpio informacija pateikiama kumuliatyviai nuo pirmos finansinių metų dienos iki ataskaitinės datos.
4. NKI pateikia ECB 11 straipsnyje nurodytą informaciją iki darbo dienos pabaigos šiomis pateikimo dienomis:
a)
dėl mažiau svarbių prižiūrimų grupių, įskaitant pogrupius, kurios teikia konsoliduotą informaciją - 55-ą darbo dieną po atitinkamos ataskaitinės datos;
b)
dėl mažiau svarbių prižiūrimų grupių, kurios pagal 1 straipsnio 3 dalį teikia informaciją konsoliduojant pogrupio lygmeniu - 65-ą darbo dieną po atitinkamos ataskaitinės datos.
5. NKI sprendžia, kada prižiūrimi subjektai privalo pateikti priežiūros finansinę informaciją, kad NKI galėtų laikytis šių terminų.
II SKYRIUS
Mažiau svarbūs prižiūrimi subjektai
13 straipsnis
Mažiau svarbių prižiūrimų subjektų, kurie nepriklauso grupei, individualaus informacijos teikimo forma ir dažnumas
1. Mažiau svarbūs prižiūrimi subjektai, taikantys TFAS pagal Reglamentą (EB) Nr. 1606/2002 dėl to, kad jie rengia savo metines ataskaitas pagal jame nurodytus apskaitos standartus ar dėl to, kad jie taiko TFAS teikdami priežiūros informaciją pagal Reglamento (ES) Nr. 575/2013 24 straipsnio 2 dalį, ir nepriklausantys prižiūrimai grupei, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, individualiai teikia priežiūros finansinę informaciją atitinkamai NKI.
2. 1 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 9 straipsnyje nurodytu dažnumu; ją sudaro I priedo I dalyje nurodyta bendra būtinoji informacija.
3. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 III priede. NKI iš anksto praneša ECB apie visas tokias papildomas formas, kurias jos ketina perduoti.
4. Mažiau svarbūs prižiūrimi subjektai, išskyrus nurodytus 1 dalyje, kuriems taikomos Direktyva 86/635/EEB pagrįstos nacionalinės apskaitos sistemos ir kurie nepriklauso prižiūrimai grupei, įskaitant filialus, kuriuos dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, teikia priežiūros finansinę informaciją atitinkamai NKI.
5. 4 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 11 straipsnyje nurodytu dažnumu; ją sudaro I priedo 2 dalyje nurodyta bendra būtinoji informacija.
6. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 IV priede. NKI iš anksto praneša ECB apie visas tokias papildomas formas, kurias jos ketina perduoti.
7. 2, 3, 5 ir 6 dalims taikomos šios išimtys:
a)
priežiūros finansinė informacija, susijusi su mažiau svarbiomis prižiūrimomis kredito įstaigomis, kurių bendra turto vertė mažesnė nei 3 mlrd. eurų, apima III priede nurodytą informaciją (bendra būtinoji informacija), o ne 2, 3, 5 ar 6 dalyse nurodytą informaciją;
b)
į priežiūros finansinę informaciją neįtraukiama informacija apie filialą, kurį dalyvaujančioje valstybėje narėje įsteigia kredito įstaiga, įsteigta nedalyvaujančioje valstybėje narėje, jei bendra jo turto vertė yra mažesnė nei 3 mlrd. eurų.
8. Taikant 7 dalį bendra prižiūrimo subjekto turto vertė - tai vertė, naudojama nustatyti, ar prižiūrimas subjektas yra svarbus atsižvelgiant į jo dydį pagal Reglamento (ES) Nr. 468/2014 (ECB/2014/17) IV dalies III antraštinę dalį.
9. Kai pagal Reglamento (ES) Nr. 468/2014 (ECB/2014/17) IV dalies II antraštinės dalies 3 skyrių atnaujinus prižiūrimų subjektų sąrašą paaiškėja, kad bendra mažiau svarbaus prižiūrimo subjekto turto vertė viršija 3 mlrd. eurų, tas subjektas pradeda teikti informaciją pagal 2, 3, 5 ir 6 dalis pirmą ataskaitinę datą, praėjus 18 mėnesių po atnaujinto prižiūrimų subjektų sąrašo paskelbimo. Kai po tokio atnaujinimo paaiškėja, kad bendra mažiau svarbaus prižiūrimo subjekto turto vertė yra 3 mlrd. eurų arba mažiau, tas subjektas pradeda teikti informaciją pagal 7 dalį pirmą ataskaitinę datą, einančią po atnaujinto prižiūrimų subjektų sąrašo paskelbimo.
10. 2, 3, 5, 6 ir 7 dalyse nurodyta informacija teikiama kaip numatyta šio reglamento 6 straipsnio 5 dalyje.
11. NKI gali rinkti 2, 3, 5, 6 ir 7 dalyse nurodytą ECB teiktiną informaciją kaip dalį platesnės nacionalinės informacijos teikimo sistemos, kuri pagal atitinkamą Sąjungos ar nacionalinę teisę apima papildomą priežiūros finansinę informaciją ir kuri taip pat naudojama ne tik priežiūros, bet ir kitiems, pavyzdžiui, statistikos tikslams.
14 straipsnis
Subjektų, priklausančių mažiau svarbiai prižiūrimai grupei, individualaus informacijos teikimo forma ir dažnumas
1. Mažiau svarbūs prižiūrimi subjektai, taikantys TFAS pagal Reglamentą (EB) Nr. 1606/2002 dėl to, kad jie rengia savo metines ataskaitas pagal jame nurodytus apskaitos standartus ar dėl to, kad jie taiko TFAS teikdami priežiūros informaciją pagal Reglamento (ES) Nr. 575/2013 24 straipsnio 2 dalį, ir priklausantys mažiau svarbiai prižiūrimai grupei, individualiai teikia priežiūros finansinę informaciją atitinkamai NKI.
2. 1 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 9 straipsnyje nurodytu dažnumu; ją sudaro II priede nurodyta bendra būtinoji informacija.
3. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 III priede. NKI iš anksto praneša ECB apie visas tokias papildomas formas, kurias jos ketina perduoti.
4. Mažiau svarbūs prižiūrimi subjektai, išskyrus nurodytus 1 dalyje, kuriems taikomos Direktyva 86/635/EEB pagrįstos nacionalinės apskaitos sistemos ir kurie priklauso mažiau svarbiai prižiūrimai grupei, teikia priežiūros finansinę informaciją atitinkamai NKI.
5. 4 dalyje nurodyta priežiūros finansinė informacija teikiama Įgyvendinimo reglamento (ES) Nr. 680/2014 11 straipsnyje nurodytu dažnumu; ją sudaro II priede nurodyta bendra būtinoji informacija.
6. NKI teikia ECB visas papildomas NKI renkamas formas, nurodytas Įgyvendinimo reglamento (ES) Nr. 680/2014 IV priede. NKI iš anksto praneša ECB apie visas tokias papildomas formas, kurias jos ketina perduoti.
7. 2, 3, 5 ir 6 dalims taikoma išimtis - priežiūros finansinė informacija, susijusi su mažiau svarbiais prižiūrimais subjektais, kurių bendra turto vertė mažesnė nei 3 mlrd. eurų, apima III priede nustatytą informaciją. Tuo tikslu bendra prižiūrimo subjekto turto vertė - tai vertė, naudojama nustatyti, ar prižiūrimas subjektas yra svarbus atsižvelgiant į jo dydį pagal Įgyvendinimo reglamento (ES) Nr. 468/2014 (ECB/2014/17) IV dalies III antraštinę dalį.
8. Kai pagal Reglamento (ES) Nr. 468/2014 (ECB/2014/17) IV dalies II antraštinės dalies 3 skyrių atnaujinus prižiūrimų subjektų sąrašą paaiškėja, kad bendra mažiau svarbaus prižiūrimo subjekto turto vertė viršija 3 mlrd. eurų, tas subjektas pradeda teikti informaciją pagal 2, 3, 5 ir 6 dalis pirmą ataskaitinę datą, praėjus 18 mėnesių po atnaujinto prižiūrimų subjektų sąrašo paskelbimo. Kai po tokio atnaujinimo paaiškėja, kad bendra mažiau svarbaus prižiūrimo subjekto turto vertė yra 3 mlrd. eurų arba mažiau, tas subjektas pradeda teikti informaciją pagal 7 dalį pirmą ataskaitinę datą, einančią po atnaujinto prižiūrimų subjektų sąrašo paskelbimo.
9. 2, 3, 5, 6 ir 7 dalyse nurodyta informacija teikiama kaip numatyta šio reglamento 6 straipsnio 5 dalyje.
10. NKI gali rinkti 2, 3, 5, 6 ir 7 dalyse nurodytą ECB teiktiną informaciją kaip dalį platesnės nacionalinės informacijos teikimo sistemos, kuri pagal atitinkamą Sąjungos ar nacionalinę teisę apima papildomą priežiūros finansinę informaciją, ir kuri taip pat naudojama ne tik priežiūros, bet ir kitiems, pavyzdžiui, statistikos tikslams.
15 straipsnis
Mažiau svarbių prižiūrimų subjektų ataskaitinės datos ir pateikimo datos
1. 13 ir 14 straipsniuose nurodytos informacijos, susijusios su svarbiais prižiūrimais subjektais, ataskaitinės datos:
a)
ketvirčio ataskaitos: kovo 31 d., birželio 30 d., rugsėjo 30 d. ir gruodžio 31 d.;
b)
pusmečio ataskaitos: birželio 30 d. ir gruodžio 31 d.;
c)
metinės ataskaitos: gruodžio 31 d.
2. Laikotarpio informacija pateikiama kumuliatyviai nuo pirmos kalendorinių metų dienos iki ataskaitinės datos.
3. 1 ir 2 dalims taikoma išimtis - jei mažiau svarbiems prižiūrimiems subjektams NKI leidžia teikti savo priežiūros finansinę informaciją atsižvelgiant į finansinius metus, kurie nesutampa su kalendoriniais metais, NKI gali pakoreguoti ataskaitines datas iki finansinių metų pabaigos. Pakoreguotos ataskaitinės datos - trys, šeši, devyni ir 12 mėnesių nuo finansinių metų pradžios. Laikotarpio duomenys pateikiami kumuliatyviai nuo pirmos finansinių metų dienos iki ataskaitinės datos.
4. NKI pateikia ECB 13 ir 14 straipsniuose nurodytą priežiūros finansinę informaciją, susijusią su mažiau reikšmingais subjektais, iki darbo dienos pabaigos šiomis pateikimo dienomis:
a)
susijusią su mažiau svarbiais prižiūrimais subjektais, nepriklausančiais prižiūrimai grupei - 55-ą darbo dieną po atitinkamos ataskaitinės datos;
b)
susijusią su mažiau svarbiais prižiūrimais subjektais, priklausančiais mažiau svarbiai prižiūrimai grupei - 65-ą darbo dieną po atitinkamos ataskaitinės datos.
5. NKI sprendžia, kada prižiūrimi subjektai privalo pateikti priežiūros finansinę informaciją kad NKI galėtų laikytis šių terminų.
IV ANTRAŠTINĖ DALIS
DUOMENŲ KOKYBĖ IR IT KALBA
16 straipsnis
Duomenų kokybės patikrinimai
NKI prižiūri ir užtikrina ECB teikiamos informacijos kokybę ir patikimumą. Tuo tikslu NKI laikosi Sprendimo ECB/2014/29 4 ir 5 straipsniuose nurodytų reikalavimų.
17 straipsnis
IT kalba, kuria nacionalinės kompetentingos institucijos perduoda informaciją ECB
Siekiant, kad Įgyvendinimo reglamente (ES) Nr. 680/2014 nurodytais duomenimis būtų keičiamasi vienodu techniniu formatu, NKI šiame reglamente nurodytą informaciją teikia naudodamos išplėstinės verslo ataskaitų kalbos (angl. k. eXtensible Business Reporting Language) taksonomiją. Tuo tikslu NKI laikosi Sprendimo ECB/2014/29 6 straipsnyje nurodytų reikalavimų.
V ANTRAŠTINĖ DALIS
PEREINAMOJO LAIKOTARPIO IR BAIGIAMOSIOS NUOSTATOS
18 straipsnis
Pirmojo informacijos teikimo ataskaitinės datos
1. Nuo 2015 m. gruodžio 31 d. ataskaitinės datos pagal šį reglamentą pirmą kartą teikiama priežiūros finansinė informacija, susijusi su:
a)
svarbiomis prižiūrimomis grupėmis;
b)
svarbiais prižiūrimais subjektais, nepriklausančiais prižiūrimai grupei.
2. Nuo 2016 m. birželio 30 d. ataskaitinės datos pagal šį reglamentą pirmą kartą teikiama priežiūros finansinė informacija, susijusi su:
a)
svarbiais prižiūrimais subjektais, priklausančiais prižiūrimai grupei;
b)
svarbių prižiūrimų grupių patronuojamosiomis įmonėmis, įsteigtomis nedalyvaujančioje valstybėje narėje ar trečiojoje šalyje.
3. Nuo 2017 m. birželio 30 d. ataskaitinės datos pagal šį reglamentą pirmą kartą teikiama priežiūros finansinė informacija, susijusi su:
a)
mažiau svarbiomis prižiūrimomis grupėmis;
b)
mažiau svarbiais prižiūrimais subjektais.
19 straipsnis
Pereinamojo laikotarpio nuostatos
NKI priimti sprendimai, susiję su svarbių prižiūrimų grupių ir subjektų vykdomu priežiūros finansinės informacijos, patenkančios į šio reglamento taikymo sritį, teikimu lieka galioti visoms ataskaitinėms datoms iki 18 straipsnyje nurodytų pirmojo informacijos teikimo ataskaitinių datų.
20 straipsnis
Baigiamoji nuostata
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas pagal Sutartis privalomas visas ir tiesiogiai taikomas valstybėse narėse.
Priimta Frankfurte prie Maino 2015 m. kovo 17 d.

Labels: 12
7
2